# BILJEŠKE UZ FINANCIJSKE IZVJEŠTAJE

**SMART ISLAND KRK d.o.o. ZA 2023. GODINU**

1. **OSNOVNI PODACI O DRUŠTVU**

#### Opći podaci i temeljne djelatnosti

Smart Island Krk je društvo s ograničenom odgovornošću (dalje: Društvo) za projektiranje, građenje i uslužne djelatnosti. Društvo je 15. prosinca 2019. godine registrirano u Trgovačkom sudu u Rijeci (Rješenje broj Tt-19/6314-2) pod matičnim brojem suda MBS 040410444.

Temeljni kapital Društva upisan je u sudski registar navedenog suda u iznosu od 798.150,00 € (2022. : 6.014.000,00 kn/ 798.194,97 € – fiksni tečaj konverzije 7,53450).

Osnovne djelatnosti Društva su:

* izgradnja, upravljanje i održavanje elektroničke komunikacijske infrastrukture
* upravljanje punionicama za električna vozila
* održavanje i upravljanje sustavom javne rasvjete (u vlasništvu JLS)
* održavanje i upravljanje sustavom iznajmljivanja električnih bicikli

Društvo ima skupštinu društva i upravu.

Skupštinu društva čine članovi društva (osnivači) – jedinice lokalne samouprave, a njome predsjeda predsjednik. Predsjednik skupštine imenuje se na vrijeme od godinu dana.

Svaki član skupštine ostvaruje prava i dužnosti sukladno veličini temeljnog uloga.

Skupština društva odlučuje o svim bitnim stvarima kao što su financijski izvještaji, godišnji planovi poslovanja, investicijski i razvojni planovi, cijene usluga i slično.

Poslove društva vodi uprava koja se sastoji od jednog direktora kojeg imenuje skupština. Uprava društva zastupa društvo, rukovodi i organizira proces rada i poslovanja te obavlja i druge poslove na temelju zakona i ovlaštenja.

Direktor Društva je Neven Hržić, mag. ing. aedif. koji je na dužnost imenovan od 10. svibnja 2022. godine za razdoblje od 10.05.2022. do 31.12.2025. godine.

Temeljem Obavijesti o razvrstavanju poslovnog subjekta prema Nacionalnoj klasifikaciji djelatnosti koju je izdao Državni zavod za statistiku Zagreb, od 10.12.2019. godine, Društvo ima brojčanu oznaku razreda 6110 – djelatnosti žičane telekomunikacije, matični broj poslovnog subjekta je 05202418, a OIB je 71183086599.

U 2023. godini Društvo je prosječno zapošljavalo 11 radnika (2022.: 7 radnika).

* 1. **OKVIR ZA PREZENTIRANJE FINANCIJSKIH IZVJEŠTAJA**

Financijski izvještaji za 2023. godinu sastavljeni su u skladu s propisima Republike Hrvatske, te računovodstvenim politikama poduzetnika.

Računovodstvene politike Društva usklađene su s Hrvatskim standardima financijskog izvještavanja (NN 86/2015, 105/2020) koje poduzetnik ima obvezu primjenjivati temeljem Zakona o računovodstvu (NN 78/2015, 134/2015, 120/2016, 116/2018, 42/2020, 47/2020, 114/2022, 82/2023).

Društvo je pozicije u financijskim izvještajima iskazalo u skladu sa zahtjevima iz Pravilnika o strukturi i sadržaju godišnjih financijskih izvještaja (NN 95/2016, 144/2020, 158/2023).

Podaci u financijskim izvještajima prezentirani su u euro (€) valuti, kao izvještajnoj valuti u Republici Hrvatskoj od 01.01.2023. Usporedni podaci iz 2022. konvertirani su prema tečaju konverzije 1 € = 7,53450 HRK.

Dopunske informacije uz financijske izvještaje ne čine financijska izvješća već se iskazuju u svrhu dopunske analize.

Financijski izvještaji sastavljeni su na temelju računovodstvenog načela vremenske neograničenosti poslovanja.

**1.2. Osnovne računovodstvene politike**

Osnovne računovodstvene politike primijenjene kod sastavljanja financijskih izvještaja za 2023. godinu bile su iste kao u 2022. godini.

**1.2.1. PRIHODI**

Prihodi predstavljaju povećanje ekonomskih koristi tijekom obračunskog razdoblja u obliku priljeva ili povećanja imovine ili smanjenja obveza, kada ti priljevi imaju za posljedicu povećanje kapitala, osim povećanja kapitala koje se odnosi na unose od strane sudionika u kapitalu.

Prihod se priznaje kada je vjerojatno da će buduće ekonomske koristi ulaziti kod poduzetnika i kada se koristi mogu pouzdano izmjeriti.

**1.2.1.1. POSLOVNI PRIHODI**

Poslovni prihodi obuhvaćaju prihode od prodaje i ostale poslovne prihode, a iskazani su po fakturiranoj vrijednosti (Bilješka 2.1.).

Prihodi od prodaje obuhvaćaju prihode od: pružanja usluga vezano za održavanje i upravljanje javnom rasvjetom, zakupa EKI mreže, nadzora radova nad gradnjom EKI mreže te zakupa punionica za električna vozila.

Ostale poslovne prihode čine: prihodi u visini amortizacije imovine nabavljene iz namjenskih sredstava, prihodi EU projekata, prihodi od naplaćenih vrijednosno usklađenih potraživanja iz prethodnih godina, prihodi od praćenja i održavanja fotonapona, naknade šteta od osiguranja, te ostalih prihoda (sustav e-bicikli, subvencija za utrošenu struju, prihod za pokriće troškova neotpisane vrijednosti rashodovane i prodane imovine i slično).

**1.2.1.2. FINANCIJSKI PRIHODI**

Financijske prihode čine kamate na nepravodobna plaćanja, kamate na zajmove, kamate po vođenju i pozitivne tečajne razlike (Bilješka 2.2.).

**1.2.2. RASHODI**

**Rashodi** predstavljaju smanjenja ekonomskih koristi kroz obračunsko razdoblje u obliku odljeva ili iscrpljenja imovine ili stvaranja obveza što za posljedicu ima smanjenje kapitala, osim onog u svezi s raspodjelom sudionicima u kapitalu.

Rashodi se priznaju u računu dobiti i gubitka kada se mogu pouzdano izmjeriti. Priznavanje rashoda pojavljuje se istodobno s priznavanjem povećanja obveza ili smanjenja imovine.

Rashodi se priznaju u računu dobiti i gubitka na temelju izravne povezanosti između nastalih troškova i određene stavke prihoda, odnosno sučeljavanje rashoda s prihodima.

Svi rashodi koji se odnose na obračunsko razdoblje bez obzira na to kada će biti plaćeni knjiže se na teret računa rashoda, odnosno troškova razdoblja na koje se odnose.

**1.2.2.1. POSLOVNI RASHODI**

Poslovne rashode čine materijalni troškovi, troškovi osoblja, amortizacija, ostali troškovi, vrijednosno usklađenje potraživanja i ostali poslovni rashodi (Bilješka 3.1.).

**/i/ Materijalne troškove** čine troškovi materijala, rezervnih dijelova, energije i goriva, troškovi sitnog inventara i zaštitne odjeće, poštanski i telefonski troškovi, tekuće i investicijsko održavanje, prijevozne usluge, intelektualne usluge, troškovi vanjskih usluga EU projekta, troškovi knjigovodstva i objedinjene naplate te ostale usluge.

Troškovi tekućeg i investicijskog održavanja vlastitih sredstava rada pokrivaju se iz prihoda obračunskog razdoblja kada nastanu. Rekonstrukcije i adaptacije kojima se mijenja kapacitet ili namjena osnovnih sredstava, knjiže se kao povećanje vrijednosti osnovnih sredstava.

**/ii/ Troškove osoblja** čine neto plaće i naknade plaća zajedno s porezima i doprinosima iz i na plaće.

**/iii/ Amortizacija**

Obračun amortizacije obavlja se pojedinačno za svako sredstvo razvrstano po amortizacijskim grupama po linearnoj metodi, a po stopama koje ne prelaze porezno dopustive stope.

Novonabavljena imovina amortizira se od prvog dana sljedećeg mjeseca kad se stavi u uporabu.

U slučaju rashoda ili prodaje, imovina se amortizira zaključno s mjesecom u kojem je došlo do rashoda ili otuđenja.

Jedanput amortizirano sredstvo dugotrajne imovine više se ne otpisuje.

**/iv/ Ostale troškove poslovanja** čine dnevnice, troškovi prijevoza na posao i s posla, ostala materijalna prava zaposlenih, premije osiguranja, troškovi stručnog obrazovanja, reprezentacija, vodoprivredna i komunalne naknade, članarine komorama, bankarske usluge.

**/v/ Vrijednosno usklađenje** kratkotrajne imovine obuhvaća usklađivanje vrijednosti potraživanja od kupaca koja su utužena ili za koja je pokrenut postupak ovrhe te od kupaca u stečaju ili predstečajnoj nagodbi.

**/vi/ Ostali poslovni rashodi** odnose se na neotpisanu vrijednost prodane i rashodovane dugotrajne materijalne imovine i ostale rashode.

**1.2.2.2. FINANCIJSKI RASHODI**

Financijske rashode čine zatezne kamate, kamate po kreditima i negativne tečajne razlike (Bilješka 3.2.).

* + 1. **DOBIT/GUBITAK TEKUĆE GODINE**

Iz razlike ukupnih prihoda i rashoda proizlazi rezultat poslovne godine prije oporezivanja. (Bilješka 4).

**1.2.4. DUGOTRAJNA MATERIJALNA I NEMATERIJALNA IMOVINA**

Ulaganja u materijalnu i nematerijalnu imovinu tijekom godine evidentiraju se po nabavnoj vrijednosti. Nabavnu vrijednost čini fakturna vrijednost nabavljene imovine uvećana za sve troškove nastale do njezinog stavljanja u uporabu (Bilješka 5).

Stvari i oprema se evidentiraju kao dugotrajna imovina, ako im je vijek trajanja duži od jedne godine i pojedinačna nabavna cijena veća od 464,53 €.

Neotpisana vrijednost otuđenih i rashodovanih sredstava knjiži se na teret ostalih poslovnih rashoda.

Društvo koristi sljedeće stope amortizacije (Bilješka 3.1.3.):

|  |  |  |  |
| --- | --- | --- | --- |
|  | **2022.** |  | **2023.** |
|  | **%** |  | **%** |
| * za građevinske objekte
 | 1,5-10 |  | 1,5-10 |
| * osobne automobile
 | 15,5 |  | 15,5 |
| * nematerijalnu imovinu, opremu i vozila
 | 5-12,5 |  | 5-12,5 |
| * računala, računalnu opremu, programe, telefone i opremu za računalne mreže
 | 10 - 50 |  | 10 - 50 |
| * ostalu nespomenutu imovinu
 | 6,7 -20 |  | 6,7 - 20 |

**1.2.5. DUGOTRAJNA FINANCIJSKA IMOVINA**

Financijska imovina obuhvaća dionice i udjele, dane zajmove, sudjelujuće interese, depozite te ostalu financijsku imovinu. Financijska imovina se ne amortizira. Priznavanje, mjerenje i prestanak priznavanja obavlja se u skladu s odredbama HSFI 9.

Dugotrajnu financijsku imovinu čini nominalni iznos poslovnog udjela u društvu Ponikve usluga d.o.o. (Bilješka 6).

**1.2.6. ZALIHE**

Zalihe se iskazuju po vrijednosti troškova nabave koji obuhvaćaju kupovnu cijenu i sve izravno povezane troškove koji su nužni za dovođenje zaliha u određeno stanje i na određenu lokaciju, ili po neto prodajnoj vrijednosti, ovisno o tome koja je niža.

Zalihe materijala koji se koristi za tekuće, investicijsko održavanje i investicije u vlastitoj režiji, iskazuju se po stvarnim nabavnim cijenama materijala. Utrošak materijala obavlja se primjenom metode prosječne nabavne cijene.

Sitan inventar, alat i auto gume, otpisuju se u cijelosti kod stavljanja u uporabu.

**1.2.7. POTRAŽIVANJA OD KUPACA**

Potraživanja se početno priznaju po fer vrijednosti.

Potraživanja od kupaca (Bilješka 8) obuhvaćaju sva potraživanja za izvršene usluge (održavanje javne rasvjete, najam EKI mreže, nadzor nad EKI mrežom, zakup e-punionica).

Usklađenje vrijednosti potraživanja obavlja se temeljem saznanja da potraživanje nije u roku naplaćeno, odnosno da su nastale okolnosti neizvjesnosti naplate i da je utuženo, prijavljeno u stečajnu masu ili u predstečajnu nagodbu i u slučaju kada je nenaplativo.

**1.2.8. POTRAŽIVANJA OD DRŽAVE I DRUGIH INSTITUCIJA**

odnose se na potraživanja za porez na dodanu vrijednost, potraživanja za refundacije bolovanja i potraživanja za preplaćeni porez na dobit.

**1.2.9. OSTALA POTRAŽIVANJA**

odnose se na naplaćena potraživanja od korisnika čiji obračun i naplatu vodi drugo društvo, potraživanja za naknade šteta, potraživanja za kamate po viđenju, potraživanja za dane predujmove za usluge.

**1.2.10.** **KRATKOTRAJNA FINANCIJSKA IMOVINA**

odnosi se na dana jamstva.

**1.2.11. NOVAC U BANCI I BLAGAJNI**

Imovina u obliku novca iskazuje se u nominalnoj vrijednosti izraženoj u eurima (€), a predstavljaju sredstva na računu koje društvo ima u Erste&Steiermarkische bank d.d. (Bilješka 9).

**1.2.12. PLAĆENI TROŠKOVI BUDUĆEG RAZDOBLJA I OBRAČUNATI PRIHODI**

Aktivna vremenska razgraničenja predstavljaju unaprijed plaćene troškove, a priznaju se kao imovina kada se odnose na iznose plaćene u tekućem razdoblju, a koji se odnose na buduće razdoblje sukladno Hrvatskim standardima financijskog izvještavanja.

**1.2.13. KAPITAL I REZERVE**

Kapital je vlastiti izvor financiranja imovine i izračunava se kao ostatak imovine nakon odbitka svih obveza. Upisani kapital iskazan je u eurima po nominalnoj vrijednosti.

Ukupan kapital Društva čine upisani kapital, kapitalne rezerve, zadržana dobit i dobitak tekuće godine (Bilješka 10).

**1.2.14. DUGOROČNE OBVEZE**

Dugoročne obveze iskazuju se u poslovnim knjigama u vrijednosti nastale poslovne promjene dokazane urednom ispravom ili ugovorom o stvaranju obveza, a rok dospijeća im je duži od 12 mjeseci.

Dugoročne obveze predstavljaju obveze po osnovi kredita i financijskih leasinga ili ostalih obveza koji dospijevaju na naplatu nakon 31. prosinca 2023. godine (Bilješka 11).

Tekuće dospijeće po navedenim obvezama koje dospijevaju na naplatu u 2023. godini iskazano je kao kratkoročna obveza.

Društvo nema kredita i financijskih leasinga u stranim valutama niti su isti uz valutnu klauzulu te nema potrebe svođenja na srednji tečaj Hrvatske narodne banke na dan 31.prosinca 2023.godine.

**1.2.15. KRATKOROČNE OBVEZE**

Kratkoročne obveze iskazuju se u poslovnim knjigama u vrijednosti nastale poslovne promjene dokazane urednom ispravom ili ugovorom o stvaranju obveza, a rok dospijeća im je kraći od 12 mjeseci. U kratkoročnim obvezama iskazuju se obveze prema bankama i drugim financijskim institucijama, obveze prema primljenim jamstvima za ozbiljnost ponude, obveze prema dobavljačima, obveze prema zaposlenicima, obveze za poreze, doprinose i slična davanja, te ostale kratkoročne obveze (Bilješka 12).

**1.2.16. PRIHOD BUDUĆEG RAZDOBLJA**

Odgođeni prihodi odnose se na dobivena namjenska sredstva za investicije.

Prijenos na prihode obavlja se u visini amortizacije za dugotrajnu imovinu nabavljenu iz tih sredstava (Bilješka 13).

**1.2.17. IZVANBILANČNI ZAPISI**

U okviru izvanbilančnih zapisa iskazuju se primljene bankarske garancije i zadužnice za uredno ispunjenje ugovornih obveza od strane izvođača, garancije za jamstvene rokove te zadužnice dane kao osiguranje za podmirenje obveza po kreditu, financijskom leasingu i dobavljačima (Bilješka 14).

1. **PRIHODI**
	1. **POSLOVNI PRIHODI**

Poslovni prihodi obuhvaćaju:



1. **Prihodi od prodaje**

Prihodi od prodaje u 2023. godini iznose 495.141,12 € (2022.: 369.751,95 €) i veći od su od prethodne godine za 34% odnosno za 125.389,17 €.

Najznačajniji su prihodi od održavanja javne rasvjete 234.406,45 € (2022.: 200.478,13 €, veći su za 17%) te različitih zakupa EKI mreže 231.028,29 € (2022.: 141.593,15 €, veći su za 63%).

1. **Ostali poslovni prihodi**

Ostali poslovni prihodi u 2023. godini iznose 238.937,35 € (2022.: 188.569,45 €) i veći od su od prethodne godine za 50.367,90 €.

**/i/** Ostali prihodi obuhvaćaju: prihode od praćenja i održavanja fotonapona (14.752,00 €), prihodi iz proračuna za sustava iznajmljivanja e-bicikli (10.412,88 €), prihode od prodaje vozila i opreme (2.400,00 €) i ostale prihode 235,73 €.

**/ii/** Prihodi po EU projektima u 2023. godini iskazani su u iznosu od 70.887.28 € (2022.: 61.848,33 €) od čega se 17.090,06 € odnosi na pokriće troškova vanjskih usluga, a 53.797,22 € na pokriće troškova radnika koji su angažirani na EU projektima.

**Projekt SYNERGY:**

Istraživački razvojni projekt Synergy iz progama Horizon (Obzor) 2020 u kojem sudjeluje 24 partnera iz više zemalja: Španjolska, Grčka, Finska, Cipar, Italija, Portugal, Austrija i Hrvatska. Vodeći partner projekta je ETRA iz Španjolske. Ukupni budžet projekta je 12,39 milijuna EUR, od čega je 9,93 milijuna EUR potpora. Projekt ima cilj razviti platformu za sigurnu razmjenu i aktivaciju podataka koji nastaju u području energetike, a danas predstavljaju uglavnom trošak njihova prikupljanja. Udio sufinanciranja EU iznosi 70% prihvatljivih troškova.

**Projekt frESCO:**

Istraživački razvojni projekt frESCO iz programa Horizon (Obzor) 2020 u kojem sudjeluje 14 partnera iz više zemalja: Španjolska, Cipar, Austrija, Grčka, Belgija, Francuska, Italija i Hrvatska. Vodeći partner projekta je CIRCE iz Španjolske (Zaragoza). Ovaj projekt razvija nove poslovne modele. Primarni rezultat su poslovni modeli za energetske servise, fokus je uglavnom na ekonomskoj održivosti energetske učinkovitosti naših korisnika. Ukupni budžet projekta iznosi 5,12 milijuna EUR, od čega je 4 milijuna EUR europske potpore. Udio sufinanciranja EU iznosi 70% prihvatljivih troškova.

**Projekt WEFORMING:**

Projekt WeForming je projekt iz programa Horizon Europe. Projekt se odnosi na prilagodbu zgrada i njihov prelazak od pasivne uloge korisnika energetskih mreža u aktivne, strateške dionike energetskih mreža bliske budućnosti. Središnji koncept projekta su inteligentne mrežno-poticajuće zgrade – iGFB (Intelligent Grid Forming Buildings). Projekt je počeo u listopadu 2023. godine i traje 36 mjeseci, do studenog 2026. U projektu je 30 partnera iz 10 europskih zemalja. Ukupni budžet projekta je gotovo 12 milijuna EUR, od čega je 8.6 milijuna eura bespovratnih sredstava. Udio sufinanciranja EU iznosi 60% prihvatljivih troškova.

* 1. **FINANCIJSKI PRIHODI**

Financijski prihodi obuhvaćaju:



1. **RASHODI**
	1. **POSLOVNI RASHODI**

**3.1.1. MATERIJALNI TROŠKOVI**

Materijalne troškove čine:



Ukupni materijalni troškovi iznose 217.688,51 € i veći su za 100.601,91 € odnosno 86% od prethodne godine (2022.: 117.086,60 €). Najznačajnije vrste troškova su:

**/i/**  U 2023. trošak održavanja javne rasvjete veći je za 14.537,50 €, zbog povećanja dodatnih radova/usluga vezanih za održavanja javne rasvjete.

 **/ii/** Troškovi teh.pregleda vozila, zajedno sa troškovima održavanja vozila, rezervnih dijelova i auto guma veći su od prošlogodišnjih prije svega zbog nabave novih vozila, kao i neplaniranih interventnih kvarova i popravaka na vozilima.

**/iii/** Iskazani troškovi vezani uz EU projekte odnose se na troškove vanjskih usluga kao što je vođenje i administriranje projektima i slično. Dio tih troškova pokriven je prihodima (Bilješka 2.1.)

**/iv/** Društvo je ugovorom povjerilo knjigovodstvene poslove i druge povezane administrativne poslove društvu Ponikve usluga d.o.o. te je za te usluge iskazalo troškove od 36.131,63 € (2022.: 24.392,72 €).

**3.1.2. TROŠKOVI OSOBLJA**

Troškovi osoblja u 2023. godini iznose 258.109,45 € (2022.: 158.477,17 € ). Prosječna bruto plaća u 2023. godini iznosila je 1.787,00 € (2022.=1.390,56 €), a neto 1.262,35 € (2022.=1.011,17 €).

**3.1.3. AMORTIZACIJA**

Troškovi amortizacije u 2023. godini iznose 217.484,70 € (2022.: 140.956,95 € ).

Kao što je navedeno u Bilješkama 2.1. i 13., Društvo je iskazalo prihod u visini obračunate amortizacije imovine nabavljene iz sredstava potpora u iznosu od 97.690,55 € (2022.: 55.713,58 €) pa je utjecaj na rezultat 119.794,15 € (2022.: 85.243,37 €).

Primijenjene stope ne prelaze porezno dopustive stope.

**3.1.4. OSTALI TROŠKOVI**

Ostali troškovi prikazuju se u slijedećoj tablici.



**3.1.5. VRIJEDNOSNO USKLAĐENJE**

Društvo je u 2023. godini nije imalo trošak vrijednosnog usklađenja (Bilješka 8./ii/).

* 1. **FINANCIJSKI RASHODI**

****

1. **DOBIT TEKUĆE GODINE**

Za razdoblje od 01. siječnja do 31. prosinca 2023. godine Društvo je temeljem razlike prihoda i rashoda ostvarilo pozitivan rezultat poslovanja financijske godine:

|  |  |  |  |  |  |
| --- | --- | --- | --- | --- | --- |
| **OPIS** | Bilješka |  | **2022**  |  | **2023**  |
|  | **€** |  | **€** |
| Ukupni prihodi |  |   | 568.949,85 |   | 745.920,86 |
| ukupni rashodi |  |   | 447.423,59 |   | 736.794,49 |
| **Dobit (gubitak) prije oporezivanja** |  | **121.526,26** |  | **9.126,37** |
| Porez na dobit |  |   | 11.634,06 |   |   1.144,71 |
| **Dobit (gubitak) tekuće godine** | **/i/** |  | **109.892,20** |  | **7.981,66** |

**/i/** U 2023. godini ostvareni su ukupni prihodi u iznosu od 745.920,86 € (2022.: 568.949.85 €), ukupni troškovi od 736.794,49 € (2022.: 447.423,59 € ) te je ostvarena dobit prije oporezivanja u iznosu od 9.126,37 (2022. 121.526,26 € ).

Sukladno Zakonu o porezu na dobit i Pravilniku o porezu na dobit, Društvo je razliku prihoda i rashoda uvećalo za porezno nepriznate rashode u iznosu od 2.560,69 € (2022.: 520,50 €), umanjilo za porezno priznate rashode u iznosu od 240,00 € (2022.: 7.499,96 €) te je tako utvrđena oporeziva dobit od 11.447,06 € (2022.: 122.046,75 €).

**5. DUGOTRAJNA MATERIJALNA I NEMATERIJALNA IMOVINA**

Stanje i promjene na dugotrajnoj materijalnoj i nematerijalnoj imovini (bez predujmova) prikazujemo na sljedeći način:

 - u € -



**/i/** U tijeku godine došlo je do povećanja imovine u pripremi za 304.242,00 € od čega je 222.454,83 € imovine stavljeno u upotrebu (građevinski objekti (najvećim dijelom izgradnja EKI mreže) 131.226,96 € (2022.: 68.664,34 €), postrojenja i oprema 3.736,17 € (2022.: 0,00 €) te alati, pogonski inventar i transportna imovina 87.491,70 € (2022.: 191.574,14 €) od čega su ulaganja u transportna sredstva iznosila 60.229,70 €, a u telekomunikacijsku opremu 24.304,00 €).

**/ii/** Vrijednost osnovnih sredstava u pripremi na dan 31.12.2023. godine iznosi 3.283.379,98 € (2022.: 3.201.592,83 €), a odnose se na:

1. elektroničko komunikacijsku infrastrukturu (EKI) u istom infrastrukturnom kanalu fekalne kanalizacije EU projekta društva Ponikve voda d.o.o. u vrijednosti od 3.121.366,59 € (2022.: 3.121.366,59 €)

Budući je u društvu Ponikve voda d.o.o. u tijeku provedba EU projekta „Projekt prikupljanja, pročišćavanja i odvodnje otpadnih voda na području otoka Krka, a radi smanjenja troškova (Zakon o mjerama za smanjenje troškova postavljanja elektroničkih komunikacijskih mreža (EKM) velikih brzina), dobivena je suglasnost za izgradnju elektroničko komunikacijske infrastrukture (DTK cijevi) u istom infrastrukturnom kanalu fekalne kanalizacije EU projekta (I faza radova). Radovi su se izvodili na područjima Grada Krka i pet Općina: Punat, Malinska-Dubašnica, Omišalj, Dobrinj i Baška. Sredstva su osigurale jedinice lokalne samouprave. Radovi su završeni 2022. godine. Druga faza radova obuhvaća upuhivanje optike u postojeće DTK cijevi s čime se započelo u 2023. godini.

1. izgradnja ostale EKI mreže na otoku Krku u iznosu od 62.836,31 €
2. glavni projekt za EKI otoka Krka u iznosu od 55.743,58 €
3. ostalu opremu u pripremi u iznosu od 43.433,50 €.

**/iii/** Društvo je zbog zastarjelosti i neupotrebljivosti rashodovalo imovinu nabavne vrijednosti 3.171,03 € i ispravka vrijednosti 3.171,03 € pa neto trošak iznosi 0,00 €.

1. **DUGOTRAJNA FINANCIJSKA IMOVINA**

U dugotrajnoj financijskoj imovini nalazi se udio Društva od 1% u PONIKVE USLUZI d.o.o. u iznosu od 5.950,00 €.

1. **ZALIHE**

Zalihe sirovina i materijala u skladištu sadrže materijal u ukupnom iznosu od 55.872,21 € (2022.: 69.627,15 €), a odnose se na materijal elektroničke komunikacijske infrastrukture-EKI (37.060,39 €) i materijal za održavanje javne rasvjete (18.811,82 €).

1. **POTRAŽIVANJA OD KUPACA**

Prikazujemo na sljedeći način:

|  |  |  |  |  |
| --- | --- | --- | --- | --- |
| **Opis** | Bilješka | **31.12.2022.** |  | **31.12.2023.** |
|  |  | **€** |  | **€** |
| **potraživanja od kupaca:** |  | **112.578,94** |  | **112.909,47** |
| privreda |  | 108.673,79 |   | 112.504,47 |
| obrtnici |  | 3.308,43 |  | 0,00 |
| domaćinstva |  | 596,72 |  | 405,00 |
| **ispravak potraživanja:** |  | **0,00** |  | **0,00** |
| **stanje na dan 31.12.** | /i/ | **112.578,94** |  | **112.909,47** |

**/i/** Potraživanja od kupaca odnose se na pružene usluge pravnim osobama.

**/ii/** Pregledom kvalitete potraživanja nije bilo indikacija koje bi ukazivale ne potrebu za umanjenjem vrijednosti potraživanja.

1. **NOVAC U BANCI I BLAGAJNI**

Novčana sredstva iznose 204.518,40 € (2022.: 183.389,48 € ), a odnose se na stanje na žiro računu koje je usuglašeno s izvodom banke na dan 31. prosinca 2023. godine.

1. **KAPITAL I REZERVE**

Stanje i promjene na kapitalu prikazujemo kako slijedi:

****

 **/i/** Sukladno Zakonu o uvođenju eura (€) kao službene valute u Republici Hrvatskoj (NN 37/2022, 88/2022), Društvo je uskladilo temeljni kapital s odredbama Zakona o trgovačkim društvima koje uređuju temeljni kapital i nominalne iznose poslovnih udjela (Rješenje Trgovačkog suda u Rijeci broj Tt-23/4425-3 od 07.08.2023. godine).

Temeljni ulozi osnivača na dan 31. prosinca 2023. godine iznose:



**/ii/** Kapitalne rezerve iskazane su na dan 31.12.2023. godine u iznosu od 3.179.604,08 € (2022.: 3.005.362,45 € ), a odnose se na ulaganja osnivača (jedinica lokalne samouprave).

Kapitalne rezerve po osnivačima iznose:

|  |  |  |  |  |
| --- | --- | --- | --- | --- |
|  |  | **31.12.2022.** | **Povećanje ulaganjem** | **31.12.2023.** |
| Općina Omišalj |   | 591.222,44 |   | 591.222,44 |
| Općina Malinska-Dubašnica  |  | 769.461,42 |  | 769.461,42 |
| Grad Krk |  | 426.581,48 | 76.931,60 | 503.513,08 |
| Općina Punat |  | 250.504,56 | 38.587,76 | 289.092,32 |
| Općina Baška |  | 267.983,29 |  | 267.983,29 |
| Općina Dobrinj |  | 538.679,93 | 51.907,76 | 590.587,69 |
| Općina Vrbnik |   | 160.929,33 | 6.814,51 | 167.743,84 |
| **Ukupno stanje 31. prosinca** |  | **3.005.362,45** | **174.241,63** | **3.179.604,08** |

1. **DUGOROČNE OBVEZE**

Promjene na dugoročnim obvezama u 2023. godini bile su sljedeće:



/i/ Temeljem Ugovora o podjeli s preuzimanjem društva kapitala (odvajanje s preuzimanjem) u Društvo su iz Ponikve eko otok Krk d.o.o. 2022. godine prenesene obveze:

- po kreditu za financiranje izgradnje EKI mreže napravljen je aranžman po kojem obveza povrata kredita prema banci ostaje u društvu Ponikve eko otok Krk d.o.o., a za identičnu visinu obveze u Društvu se formirala obveza prema društvu Ponikve eko otok Krk d.o.o.. Ugovoreni iznos kredita je 837.135,57 € (6.307.397,93 kn fiksni tečaj konverzije 7,53450) uz fiksnu kamatnu stopu od 1,63%. Stanje glavnice kredita 01.01.2023. godine iznosio je 711.565,24 €, a tijekom godine otplaćeno je 167.427,12 €. Na dan bilance kredit odnosno ukupno izvedena obveza Društva iznosi 544,138,11 €, s tim da je dugoročni dio 376.710,99 €, a kratkoročni 167.427,12 €.

- financijski leasing iz 2018. godine za nabavu vozila Iveco daily s radnom košarom koji se koristi za održavanje javne rasvjete. Stanje glavnice kredita 01.01.2023. godine iznosio je 11.082,67 € i tijekom godine isti iznos je otplaćen.

/ii/ U 2023. godini započelo je korištenje investicijskog kredita za financiranje izgradnje svjetlovodne mreže otoka Krka koji je sklopljen s Erste&Steiermarkische bank d.d. u iznosu od 1.459.950,89 € (11 mil. kn fiksni tečaj konverzije 7,53450) uz fiksnu kamatnu stopu od 0,99% godišnje, s rokom korištenja do 31.12.2024. godine i rokom otplate od 15 godina počevši od 31.03.2025. godine. Ukupno je iskorišteno 115.517,26 € kredita.

Detaljan pregled dugoročnih kredita i financijskih leasinga prikazan je u nastavku.



1. **KRATKOROČNE OBVEZE**

Kratkoročne obveze na dan 31. prosinca iznose 331.489,97 € (2022.: 300.220,39 € ), a odnose se na obveze prema dobavljačima u iznosu 31.559,91 € (2022.: 39.957,90 € ), obveze za primljene predujmove EU projekta 70.203,15 € (2022.: 26.203,63 € ), obveze za poreze, doprinose i slična davanja 33.540,46 € (2022.: 35.314,54 € ), obveze prema zaposlenicima 21.219,94 € (2022.: 13.695,13 €) te ostale kratkoročne obveze 174.966,51 € (2022.:173.966,51 €).

Značajnije obveze prema dobavljačima prikazujemo u nastavku:

|  |  |
| --- | --- |
| G.P.P.MIKIĆ d.o.o.  | 15.213,84 € |
| PROTOK d.o.o.  | 4.971,63 € |
| PONIKVE USLUGA d.o.o. | 3.546,08 € |
| MEP d.o.o. | 2.812,50 € |
| AUTO PAVLOVIĆ KRK | 1.003,90 € |
| INA Industrija nafte  | 712,92 € |
| **Ukupno ostali dobavljači** | **28.260,87 €** |

Do dana pisanja Bilješki Društvo je podmirilo sve dospjele obveze prema dobavljačima.

Obveze prema zaposlenicima odnose se na obveze za obračunatu neto plaću i naknade plaća za prosinac 2023. godine, a koja je isplaćena u siječnju 2024. godine.

Obveze za poreze, doprinose i slična davanja iznose 33.540,46 €, a odnose se na: doprinose na plaću 3.037,60 €, doprinose iz plaće 5.729,94 €, porez i prirez iz plaće 2.633,90 €, obveza PDV-a 20.994,31 € te obveza poreza na dobit 1.144,71 €.

Obveze za primljene predujmove u ukupnom iznosu od 70.203,15 € odnosi se na predujam EU projekta WEFORMING (Bilješka 2.1.b)).

Ostale kratkoročne obveze u ukupnom iznosu od 174.966,51 € obuhvaćaju obveze za primljena jamstva 7.539,39 € te kratkoročni dio dugoročne obveze zasnovane na kreditu društva Ponikve eko otok Krk d.o.o. u iznosu 167.427,12 € (Bilješka 11).

1. **ODGOĐENO PLAĆANJE TROŠKOVA I PRIHOD BUDUĆEG RAZDOBLJA**

U Bilanci su na dan 31. prosinca 2023. godine iskazani odgođeni prihodi budućeg razdoblja i odgođeno plaćanje troškova u ukupnom iznosu od 360.335,67 € (2022.: 381.213,88 €), a odnose se na:



**Promjene tijekom 2023. godine:**

****

**/i/** Prijenos s odgođenih prihoda na prihode obavlja se u visini amortizacije za dugotrajnu materijalnu imovinu nabavljenu iz namjenskih sredstava ili dobivenu bez naknade. Tijekom 2023. godine Društvo je oprihodovalo iznos od 97.690,55 € (2022.: 55.713,58 €) na ime obračunate amortizacije (Bilješka 2.1.).

1. **IZVANBILANČNI ZAPISI**

Izvanbilančni zapisi iznose 1.532.642,69 € (2022.: 1.485.795,43 € ). Odnose se na: primljenu garanciju za izvršenje ugovornih obveza u iznosu od 72.691,80 € (2022.: 0,00 € ) i danu zadužnicu za izvršenje kreditnih obveza u iznosu od 1.459.950,89 € (2022.: 1.485.596,34 € ).

1. **POTENCIJALNE OBVEZE**

**/i/ Sudski sporovi**

Protiv Društva se ne vode sudski postupci pa sa tog osnova nema niti rezerviranja niti nepredviđenih obveza.

Također nema nepredviđenih obveze niti po drugim pitanjima, a isto se odnosi i na nepredviđenu imovinu.

1. **UPRAVLJANJE RIZICIMA**

**VALUTNI RIZIK**

Valutni rizik je rizik da će se vrijednosti financijskih instrumenata promijeniti uslijed promjene tečaja. Društvo nije izloženo ovom riziku jer nema ugovorenih obveza u stranoj valuti.

**KAMATNI RIZIK**

Kamatni rizik je rizik da će se vrijednosti financijskih instrumenata promijeniti uslijed promjene tržišnih kamatnih stopa u odnosu na kamatne stope primjenjive na financijske instrumente.

Društvo nema dugoročnih obveza uz promjenjivu kamatnu stopu, te kao posljedicu toga nema izloženost riziku promjene kamatne stope.

**KREDITNI RIZIK**

Kreditni rizik je rizik da jedna strana u financijskom instrumentu neće ispuniti svoje obveze te da će time prouzročiti nastanak financijskog gubitka drugoj strani. Financijska imovina koja potencijalno može izložiti Društvo kreditnom riziku obuhvaća novac i potraživanja od kupaca. Potraživanja od kupaca iskazana su umanjena za rezerviranja za utužena sumnjiva i sporna potraživanja. Nema dodatnog kreditnog rizika za podmirenje kratkoročnih obveza Društva koji bi utjecao na povećanje vrijednosti rezerviranja za umanjenje vrijednosti kupaca i ostalih potraživanja.

Društvo je izloženo riziku otplate kredita korištenog u izgradnji EKI mreže čiju otplatu financiraju tri jedinice lokalne samouprave otoka Krka temeljem Ugovora o sufinanciranju otplate dugoročnog kredita (Bilješka 11).

**RIZIK LIKVIDNOSTI**

Rizik likvidnosti, koji se također naziva rizikom financiranja, je rizik suočavanja Društva s teškoćama u pribavljanju sredstava za podmirenje obveza po financijskim instrumentima. Kratkoročne obveze Društva koje dospijevaju u 2023. godini pokrivene su kratkotrajnom imovinom.

Upravljanje ovim rizikom dijelom se svodi na usklađenje priljeva sredstava od strane jedinica lokalne samouprave po ugovorima o sufinanciranju investicija.

**Procjena fer vrijednosti**

Glavni financijski instrumenti Društva koji se ne vode po tržišnoj vrijednosti su novac i novčani ekvivalenti, potraživanja od kupaca, ostala potraživanja, dugoročna financijska imovina, obveze prema dobavljačima i ostale obveze te dugoročni krediti.

Iskazana knjigovodstvena vrijednost novca i novčanih ekvivalenata približna je njihovoj fer vrijednosti zbog kratkoročnog dospijeća ovih financijskih instrumenata.

1. **DOGAĐAJI OD UTJECAJA NA BUDUĆE POSLOVANJE**

Ostaju stalni operativni rizici poslovanja Društva, a Društvo nastavlja poduzimati sve aktivnosti oko prevladavanja tih rizika (kontrola rashoda te utroška vlastitih sredstava u financiranju ulaganja u nova osnovna sredstva radi zaštite likvidnosti Društva.)

1. **IZNOS NAKNADE ČLANOVIMA UPRAVNIH I NADZORNIH TIJELA**

Društvo nema ustanovljen Nadzorni odbor te ima samo Upravu koja se sastoji od jednog člana, Direktora. Direktor Društva je, sukladno odlukama skupštine, zaposlen u društvu PONIKVE VODA d.o.o. gdje prima plaću, dok u društvima Ponikve usluga d.o.o., Ponikve eko otok Krk d.o.o. i Smart Island Krk d.o.o. ima mandat direktora, no bez zasnovanog radnog odnosa i bez prava na isplatu plaće i naknade.

1. **DOGAĐAJI NAKON DATUMA BILANCE**

Nakon datuma bilance, a do datuma sastavljanja ovih financijskih izvještaja nisu se dogodili značajni događaji koji bi zahtijevali usklađivanje financijskih izvještaja ili objavu.

1. **INFORMACIJE O TRANSAKCIJAMA SA POVEZANIM STRANAMA**

Kao povezane strane Društva se pojavljuju svi osnivači kao članovi društva te izravno ili preko osnivača povezana društva. Međutim Društvo sa svim povezanim stranama posluje prema važećem cjeniku sa aspekta odnosa prema kupcima, dok sa aspekta odnosa sa dobavljačima posluje temeljem odredbi Zakona o javnoj nabavi pa su sve transakcija sa svim povezanim stranama temeljene na tržišnim uvjetima odnosno cijenama sukladno stvarnim potrebama učesnika u transakcijama.

Značajnija transakcija je transakcija sa društvom Ponikve usluga d.o.o. koja za društvo obavlja računovodstveno-financijsko-pravne-administrativne usluge. Odnosi su regulirani ugovorom koji je prošao provjeru poreznih savjetnika. Navedeno društvo obavlja usluge samo povezanim društvima i to, Društvu, društvu Ponikve voda d.o.o. i društvu Ponikve eko otok Krk d.o.o. te da je osnovano isključivo u cilju o pružanja usluga ovim društvima na načelu neutralnog financijskog rezultata odnosno načelu pokrića troškova. Kako je navedeno u Bilješci 3.1.1 /iv/ troškovi odnosno vrijednost transakcija za društvom Ponikve usluga d.o.o. za 2023. godinu iznose 36.131,63 € (2022.: 24.392,72 € ).

1. **PREDUJMOVI I KREDITI ODOBRENI ČLANOVIMA ADMINISTRATIVNIH, UPRAVNIH I NADZORNIH TIJELA PODUZETNIKA**

Društvo nema odobrenih predujmova i kredita članovima upravnih tijela te nije preuzelo obveze u njihovo ime po osnovi bilo kakvih garancija.

1. **ODOBRENJE FINANCIJSKIH IZVJEŠTAJA**

Financijski izvještaji odobreni su dana 21. svibnja 2024. godine.

 Uprava Društva:

 Neven Hržić, mag.ing.aedif.